|  |  |
| --- | --- |
| **OBRAZAC SADRŽAJA DOKUMENTA ZA JAVNO SAVJETOVANJE** | |
| **Naziv dokumenta** | **Prijedlog Odluke o općinskim porezima Općine Sveti Đurđ** |
| **Stvaratelj dokumenta, tijelo koje provodi savjetovanje** | **Općina Sveti Đurđ** |
| **Svrha dokumenta** | Člankom 42. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24) propisano je da predstavničko tijelo jedinice lokalne samouprave svojom odlukom utvrđuje:  - za potrebe plaćanja poreza na potrošnju, visinu stope poreza na potrošnju i nadležno porezno tijelo za utvrđivanje i naplatu poreza  - za potrebe plaćanja poreza na nekretnine, visinu poreza na nekretnine ovisno o kriterijima, uvjete za oslobođenje od plaćanja poreza na nekretnine za socijalno ugrožene osobe i nadležno porezno tijelo za utvrđivanje i naplatu poreza  - za potrebe plaćanja poreza na korištenje javnih površina, što se smatra javnom površinom, visinu, način i uvjete plaćanja poreza na korištenje javnih površina, kao i nadležno porezno tijelo za utvrđivanje i naplatu poreza.  Novina je porez na nekretnine, te se u tom smislu pod nekretninama podrazumijeva:  • svaka stambena zgrada ili  • stambeni dio stambeno-poslovne zgrade ili  • stan te  • svaki drugi samostalni funkcionalni prostor namijenjen stanovanju  Porez na nekretnine plaća:  • vlasnik nekretnine – pravna i fizička osoba (domaća/strana).  • korisnik nekretnine – ako je na njega obveza plaćanja komunalne naknade prenesena pisanim ugovorom, ako se nekretninom koristi bez pravne osnove ili ako se ne može utvrditi vlasnik.  Porez na nekretnine **ne plaća** se na nekretnine:   * koje služe za **stalno stanovanje** * koje se **iznajmljuju na temelju ugovora o najmu** za stalno stanovanje * javne namjene i nekretnine namijenjene institucionalnom smještaju osoba * druge nekretnine iz članka 27. stavak 1. Zakona o lokalnim porezima   Porez se plaća godišnje u iznosu od 0,60 do 8,00 eura/m2 korisne površine nekretnine. Iznos poreza utvrđuje se ovisno o lokaciji nekretnine, a može se povećati ovisno o drugim kriterijima koji utječu na vrijednost nekretnine kao što su starost nekretnine ili prisutnost sadržaja (ali u tom slučaju ne može iznositi više od 8,00 eura/m2).  Odluku o visini poreza donosi grad odnosno općina na čijem se području nalazi nekretnina. |
| **Datum dokumenta** | **22. siječnja 2025. godine** |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu Odluke o općinskim porezima Općine Sveti Đurđ | |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. | |
| – metoda savjetovanja: Savjetovanje se provodi javnom objavom na web stranici Općine Sveti Đurđ (<https://sveti-djurdj.hr/>) putem priloženog obrasca za sudjelovanje u savjetovanju. | |
| – rok zaprimanja odgovora i način na koji će biti pružena povratna informacija: Savjetovanje je otvoreno do 21. veljače 2025. godine . Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. | |
| –adresa, broj telefona i e-mail na koji se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti pismeno na adresu Općine Sveti Đurđ, Ulica braće Radić 1, Sveti Đurđ, 42233 Sveti Đurđ ili putem elektronske pošte na e-mail adresu: info@sveti-djurdj.hr | |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. | |
| – dostupnost odgovora: Odgovori će biti dostupni na službenoj web stranici Općine Sveti Đurđ u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi | |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! | |